Kobbervik gård

Kobbervik gård på Strømsø i Drammen er en av Drammensdalens eldste gårder og eksisterte allerede i middelalderen. På 1400-tallet var gården eid av Haug kirke i Eiker. Kobbervik nevnes i gamle handelsdokumenter, det eldste kjente er fra 1380. Gården brukes i dag som barnehage av Kobbervik gård barnehage.

Historie 
Navnet henspilte opprinnelig på en bukt i elven og er knyttet til metallet kobber. Hovedbygningen på gården ble sannsynlig bygget av oberst Peder Bertelsen Holst rundt år 1700 og innviet i 1704, men ble rundt første verdenskrig restaurert og modernisert av Petter Collett Solberg. I 1953 ble gården solgt til Drammen kommune og hageanlegget ble utparsellert til boligblokker. Gården ble sist restaurert i 2012-13.

Eiere 
Ulrik Fredrik Gyldenløve overtok gården i 1696, som solgte den videre til Anne Chatrine Campoteller. Senere ble den solgt til oberst Peder Bertelsen Holst. I 1842 ble gården overtatt av Andreas Solberg, gården gikk deretter i arv til sønnen Petter Collett Solberg, som mistet gården grunnet dårlige innvesteringer, den ble da overtatt av Drammen Privatbank, som solgte den videre i 1930 til Alf Narverud og Chr. M. Hansen. Etter Narveruds død ble gården solgt til Drammen kommune i 1953.

Hage og parkområder 
Hageanlegget bestod av trær plantet av eierne gjennom tidende. Da kommunen overtok gården i 1953, ble området utparsellert til bygging av boligblokker.

Kilder

Referanser 

Gårder i Drammen
Kulturminner i Drammen